ПРОТОКОЛ

гр. ЛЕВСКИ, _22.04.  2008 г.

Левченски районен съд в публичното съдебно заседание на _двадесет и втори април_ 2008 г.  в състав:

	  	Председател: СТОЙКА МАНОЛОВА
			       Съдебни заседатели: 
		 	                    
при участието на секретаря _ЯНКА ДИМИТРОВА_ и прокурора _ РЕНИ КИРИЛОВА_ сложи за разглеждане _ОХ_ дело № _20084410200218, докладвано от съдия _МАНОЛОВА_
На именното повикване в _10.45_ часа се явиха:

ЗА РП ЛЕВСКИ – явява се районен прокурор РЕНИ КИРИЛОВА. 
ПОДСЪДИМИЯТ – лично и с адв. С. с пълномощно към делото.

ПО ДАВАНЕ ХОД НА ДЕЛОТО:
ПРОКУРОРЪТ – да се даде ход на делото.
АДВ. С. – да се даде ход на делото.
ПОДСЪДИМИЯТ И. – да се даде ход на делото.

	Съдът
ОПРЕДЕЛИ:

ДАВА ХОД НА ДЕЛОТО:

СНЕ самоличността на подсъдимия:
 
В.И., роден на **.**.**** г. в гр. Л., обл. П.,  живущ в с. И., ул. „Е.Х.” №**, ***, ЕГН **********.

НА СТРАНИТЕ се разясняват правата по чл. 274 и 275 от НПК

ПРОКУРОРЪТ: Не правим отводи, нямаме нови искания
АДВ. С.: Не правим отводи. Нямаме нови искания
ПОДСЪДИМИЯТ: Не правя отводи.

АДВ. С.: Постигнали сме споразумение с РП Левски. Моля споразумението да бъде утвърдено с произтичащите от това законови последици.

ПОДСЪДИМИЯТ И.: Разбирам обвинението за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПРОКУРОРА: Моля да одобрите споразумението.

	Съдът намира, че така постигнатото между страните споразумение е пълно и не следва да бъдат внасяни промени в него, поради което
ОПРЕДЕЛИ:

	ВПИСВА в съдебния протокол съдържанието на окончателното споразумение постигнато по н.о.х.д.№20084410200218 по описа на РС-Левски между РП-Левски, подсъдимия В.И. и защитника му адвокат С. споразумение, съгласно което:
	Подсъдимият В.И. се признава за виновен в това, че на 23.01.2008 г. в с. Изгрев, обл. Плевен, намерил чужди движими вещи – 1 бр. Метален казан за варене, на стойност 35 лв., 1 бр. Метална плоча за печка на твърдо гориво „Металургия” на стойност 15 лв., 1 бр. Печка на твърдо гориво тип „Симпадова” на стойност 40 лв., 1 бр. Печка за кухня на стойност 24 лв. и 1 бр. Алуминиев съд за варене на мляко на стойност 4 лв. – или имущество на обща стойност 118 лв., собственост на Б.Й. от гр. Л., като в продължение на една седмица не е съобщил за тях на властта, като към настоящия момент причинените от престъплението имуществени вреди са възстановени на собственика. 
	Налице е извършено деяние. Деянието е извършено от обвиняемия. Извършено е виновно при форма на вината евентуален умисъл. 
Деянието съставлява престъпление по смисъла на чл.207 ал.1 от НК на Република България.
За извършеното от обвиняемия престъпление на същия се налага наказание на основание чл. 207 ал.1 от НК, а именно “глоба” в размер на триста лева.
Направените по делото разноски в размер на 50 лв. За вещо лице се възлагат на В.И..  

ПРОКУРОР:  		ЗАЩИТНИК:                             ПОДСЪДИМ: 
      
	Съдът намира, че постигнатото между страните споразумение не противоречи на закона и морала и следва да бъде одобрено.	Предвид изложеното, съдът

ОПРЕДЕЛИ:

	НА ОСНОВАНИЕ чл.382 от НПК ОДОБРЯВА постигнатото по НОХД №20084410200218 по описа на РС-Левски  между РП-Левски, подсъдимия В.И. и защитника му адвокат С.  споразумение.
	ОПРЕДЕЛЕНИЕТО на съда е окончателно и не подлежи на жалба и протест.
Протоколът написан в с.з. и приключи в 11.00 часа.

СЕКРЕТАР: 				ПРЕДСЕДАТЕЛ: